POLAR ขู่ดำเนินคดีกลุ่มปล่อยข่าวทำลายชื่อเสียง
POLAR ขู่ดำเนินคดีกลุ่มปล่อยข่าวทำลายชื่อเสียงแสวงหาประโยชน์จากราคาหุ้น
4 ส.ค. 2558

บริษัท โพลาริส แคปปิตัล จำกัด (มหาชน) หรือ POLAR ระบุว่า บริษัทพร้อมที่ดำเนินคดีเอาผิดให้ถึงที่สุดกับผู้ที่กระทำการ ผู้ที่อยู่เบื้องหลัง และผู้ที่มีส่วนร่วมในการเผยแพร่ข้อมูลอันเป็นเท็จสร้างความเสียหายให้กับชื่อเสียงของบริษัท คณะกรรมการ และผู้บริหาร และกระทบต่อการดำเนินธุรกิจ
รวมถึงตั้งคณะตรวจสอบความเชื่อมโยง โดยเก็บข้อมูลผู้ร่วมกระบวนการทางอินเตอร์ไว้เรียบร้อยแล้ว และจะติดตามดำเนินคดีอย่างถึงที่สุดเพื่อให้ผู้กระทำความผิดได้รับโทษ ตาม พ.ร.บ. คอมพิวเตอร์ ปี 2535 เพื่อไม่ให้เป็นแบบอย่างการกระทำที่บ่อนทำลายบริษัทจดทะเบียนในตลาดหลักทรัพย์ที่ดำเนินธุรกิจอย่างถูกต้องภายใต้ระเบียบกำกับดูแลของหน่วยงานภาครัฐ
โดยถือเป็นคำเตือนสำหรับนักลงทุน ผู้ถือหุ้น และกลุ่มผู้ที่พยายามจะสร้างสถานการณ์ให้บริษัทเสื่อมเสียชื่อเสียง อีกทั้งมีกระบวนการบิดเบือนข้อมูลนำมาเผยแพร่ต่อสาธารณะเพื่อต้องการสร้างประโยชน์ทำลายชื่อเสียงของบริษัท พร้อมทั้งสร้างสถานการณ์ที่เอื้อประโยชน์ให้กลุ่มตนเอง และแสวงหาประโยชน์จากราคาหุ้น POLAR ในช่วงที่ผ่านมา
ทั้งนี้บริษัทจึงได้สรุปข้อมูลที่จะเป็นประโยชน์ต่อนักลงทุนและผู้ถือหุ้น ดังนี้
อีกทั้ง ยังมีการร่วมทุนกับ The Crown Estate หรือสำนักงานส่วนทรัพย์ของพระมหากษัตริย์ของควีน อลิซเบธ ในโครงการเดอะเชอร์วูด (The Sherwood) ที่กรุงลอนดอนประเทศอังกฤษ  ซึ่งเป็นโครงการตั้งอยู่ในย่านศูนย์กลางการค้าและธุรกิจ มูลค่าโครงการมากกว่า 7,000 ล้านบาท โดยเชื่อมั่นว่าจะเป็นโครงการที่สร้างผลตอบแทนที่ดีมากด้วยเช่นกัน โดยมีแผนจะเปิดตัวในเดือน พ.ย.58